07/07/2015 | Administración LocalMunicipal
Monfero
Convocatoria de actualización de listaxes de tractoristas

ANUNCIO CONVOCATORIA DE ACTUALIZACIÓN DAS LISTAS PARA A PROVISION TEMPORAL DE POSTOS DE TRABALLO NO CONCELLO DE MONFERO NA CATEGORÍA: TRACTORISTA Por resolución da Alcaldía núm.156/2015 de data 29 de xuño de 2015, adoptáronse os seguintes acordos: 1.–Efectuar convocatoria e regular o sistema de actualización da listaxe para a provisión temporal de postos de traballo no Concello de Monfero, correspondente á categoría de tractorista, a fin de que os/as aspirantes xa incluídos/as nas listas vixentes poidan actualizar e aportar os novos méritos, e de que poidan solicitar a súa inclusión nas listas todos/as os/as que estean interesados/as, sendo de aplicación as bases aprobadas pola X. G. L. en data 27/06/2012, mediante un procedemento áxil que respecte os principios de transparencia, igualdade, mérito, capacidade e publicidade, para atender as necesidades que teña o Concello, desta clase de persoal.2.–A convocatoria anunciarase mediante a publicación de bandos nos lugares habituais e dun anuncio no Boletín Oficial da Provincia da Coruña, no taboleiro de anuncios municipal, e na páxina web do concello: www.concellodemonfero.com. 3.–Co resultado confeccionarase a listaxe de aspirantes definitiva, na que se integrarán os novos candidatos por orde de puntuación, procedéndose, no seu momento, á súa contratación de forma correlativa e decrecente, en función das necesidades que xurdan. Deste xeito, as/os novos/as aspirantes ocuparán a posición correlativa que lles corresponda cos que xa forman parte da listaxe de aspirantes aprobada por Resolución da Alcaldía 143/2012, de data 12 de xullo de 2012, que, quedará, deste xeito ampliada e actualizada. Non perderán validez as listas que até este momento estivesen vixentes, polo que, de ser o caso, o persoal contratado en virtude delas e durante a súa vixencia non verá afectado o seu posto de traballo. As listaxes permanecerán en vigor mentres dure esta situación, até que se acorde a súa renovación ou até que se celebren outras probas selectivas específicas.4.–Estarán exentos da taxa os/as solicitantes que xa formen parte das listaxes vixentes, aprobadas por Resolución da alcaldía núm.143/2012, do 12 de xullo. As novas solicitudes estarán ao disposto na base novena das bases aprobadas por ARISTIDES DE LA BORBOLLA COUCHOUD. en data 27/06/2012.5.–As solicitudes axustaranse ao modelo denominado Anexo I da convocatoria inicial, e presentaranse no Rexistro de Entrada do Concello, en horario de oficina, ou mediante as formas previstas no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común (nestes casos comunicarase simultaneamente ao Concello: por fax ao número 981 793885 ou por correo electrónico á dirección correo@monfero. es), durante o prazo de dez días naturais, a contar dende o seguinte ao da publicación do último dos anuncios que se indican no punto 2.6.–Só se terán en conta os méritos alegados que o/a solicitante reúna dende o dia seguinte á data de remate do prazo de presentación de instancias para a confección da lista inicial, isto é dende o 10.07.2012 ata a data de remate do prazo de presentación de instancias da convocatoria que se efectúe para a actualización da lista.7.–No que atinxe á valoración dos méritos dos/das novos/as aspirantes que interesen a súa inclusión na lista estarase ao disposto nas bases antes sinaladas, entendéndose o nelas establecido referido á presente convocatoria. Monfero, 29 de xuño de 2015. O alcalde Andrés Feal Varela